དོན་གྲུབ་ཀྱིས་རང་གི་རླངས་འཁོར་ཆུང་ངུ་དེའི་ཁ་ལོ་བསྐོར་ཏེ་གླུ་དབྱངས་ཐན་ཐུན་རེ་ངག་ནས་ལེན་བཞིན་ལྷ་སར་འགྲོ་བའི་ལམ་དུ་ཞུགས་སོང་།ཁོའི་ཨ་ཕ་ནི་ཁོས་ལེན་གྱིན་པའི་གླུ་དབྱངས་ཀྱི་ཕྱོགས་སུ་རྣ་བ་གཏད་ནས་མི་ཉན་པར་ལག་ནང་གི་ཕྲེང་བ་དེ་བར་མེད་དུ་བསྐོར་གྱིན་མ་ཎི་ཡིག་དྲུག་ཡང་ནས་བསྐྱར་དུ་ཁོག་འདོན་བྱེད་ཀྱིན་འདུགཨ་ཕའི་བག་ཆགས་ཤིག་གམ།ཡང་ན་རང་རེའི་བོད་མི་ཚོའི་ཤུགས་རྐྱེན་ཐེབས་པ་གང་ཡིན་མིན་ཆ་མི་འཚལ་མོད།ད་ལྟ་ཁོ་རང་ཡང་སྔོན་ཆད་ཀྱི་ལྷ་མེད་སྨྲ་བའི་དངོས་གཙོ་རིང་ལུགས་པ་ཞིག་ནས་ཆོས་ལ་དད་པ་ཆེ་བའི་མི་སེམས་གཙོ་སྨྲ་མཁན་ཞིག་ཏུ་གྱུར་འདུག